LAOAG CITY - Nagtalinaed pay laeng idiay Currimao port ti ili a Currimao ti Taiwanese fishing vessel a nagkarga kadagiti saan a dokumentado a kargamento.
Daytoy ti kinumpirmaran iti Bombo Radyo ni Bureau of Customs public information officer Charo Logarta.
Segun ken ni Logarta, ti nasao a barko ket adda iti babaen ti warrant of seizure ken kasapulan a maisayangkat ti hearing tapno mapaneknekan ti agtagikua iti kargamento a legal dagitoy.
Imbatad ni Logarta a ti hearing ket maisayangkat iti opisina ti Bureau of Customs idiay Aparri, Cagayan ngem awan pay ti naituding a petsa ti hearing.
Kuna na a mabalin a marugyan ti hearing iti umuna a lawas ti Enero intono tawen 2015.
Kabayatan na, ipetpetteng ti agserserbi a legal counsel ti Bumijaya Trading International Company, Inc. a ni Atty. Josephus Nerez nga awan ti irregularidad kadagiti kargamento.
Basar iti naisayangkat nga inspection kadagiti kargamento , rimmuar a dagitoy ket nadumaduma a klase ti sigarilyo a naikabil iti 2,000 a karton.
Maipalagip a ti Taiwanese fishing vessel nga addaan ti pito a crew ket simmanglad pay idiay Currimao port idi Nobyembre 19 iti agdama a tawen.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn